b'\n_START_ARTICLE_\nJukka Toijala\n_START_SECTION_\nPelaajaura\n_START_PARAGRAPH_\nToijalan kasvattajaseura on Kouvot. H\xc3\xa4n pelasi p\xc3\xa4\xc3\xa4sarjassa Kouvojen ja Joensuun Katajan joukkueissa yhteens\xc3\xa4 343 runkosarjaottelua ja 87 playoffs-ottelua. Toijalalla on hallussaan kaikkien aikojen toiseksi pisin putki Korisliigassa onnistuneiden kolmosten per\xc3\xa4tt\xc3\xa4isiss\xc3\xa4 otteluissa. H\xc3\xa4n ker\xc3\xa4si uransa aikana 1\xc2\xa0082 koriin johtanutta sy\xc3\xb6tt\xc3\xb6\xc3\xa4, jolla sijoitutaan Korisliigan kaikkien aikojen tilastossa k\xc3\xa4rkip\xc3\xa4\xc3\xa4h\xc3\xa4n. Toijala pelasi urallaan 11 miesten ja 28 nuorten maaottelua. H\xc3\xa4n pelasi my\xc3\xb6s Belgian mestaruussarjassa.\n_START_SECTION_\nValmentajaura\n_START_PARAGRAPH_\nToijala lopetti pelaajauransa Kouvojen paidassa vaikean lonkkavaivan takia kaudella 2005\xe2\x80\x932006. My\xc3\xb6hemmin samalla kaudella h\xc3\xa4n siirtyi Kouvojen apuvalmentajaksi Risto Piiparin toimittua p\xc3\xa4\xc3\xa4valmentajana. Seuraavaksi kaudeksi 2006\xe2\x80\x932007 Toijala siirtyi Kouvojen p\xc3\xa4\xc3\xa4valmentajaksi. _NEWLINE_Kaudella 2007\xe2\x80\x932008 Suomen Koripalloliitto valitsi Toijalan Korisliigan vuoden valmentajaksi, kun Kouvot voitti SM-hopeaa. Vuonna 2010 h\xc3\xa4n siirtyi Joensuun Katajan p\xc3\xa4\xc3\xa4valmentajaksi._NEWLINE_Kahdeksan vuotta p\xc3\xa4\xc3\xa4valmentajan toimessa uuvutti Toijalan, ja t\xc3\xa4m\xc3\xa4 piti v\xc3\xa4livuoden valmentamisesta kaudella 2014\xe2\x80\x932015, jolloin Katajan p\xc3\xa4\xc3\xa4valmentajana toimi Pekka Salminen. Toijala kierteli v\xc3\xa4livuotenaan Euroopan huippuseuroissa ja Yhdysvalloissa. Kauden p\xc3\xa4\xc3\xa4tytty\xc3\xa4 Toijala palasi Katajan p\xc3\xa4\xc3\xa4valmentajaksi kaksivuotisella sopimuksella._NEWLINE_Kaudella 2015\xe2\x80\x932016 Toijalan valmentama Kataja voitti vahvalla esityksell\xc3\xa4 Korisliigan runkosarjan ja pelasi hyvin europeleiss\xc3\xa4. Korisliigan pudotuspeleiss\xc3\xa4 joukkue putosi kuitenkin katastrofaalisesti jo puoliv\xc3\xa4lieriss\xc3\xa4. Toukokuussa 2016 Toijala erotettiin p\xc3\xa4\xc3\xa4valmentajan teht\xc3\xa4v\xc3\xa4st\xc3\xa4\xc3\xa4n._NEWLINE_Kes\xc3\xa4ll\xc3\xa4 2016 Toijala nimettiin Suomen Koripalloliiton valmennuksen johtajaksi kaksivuotisella sopimuksella. H\xc3\xa4nen teht\xc3\xa4viins\xc3\xa4 kuului muun muassa yl\xc3\xa4kouluik\xc3\xa4isten koripalloleirien integroiminen osaksi Koripalloliiton maajoukkuepolkuj\xc3\xa4rjestelm\xc3\xa4\xc3\xa4._NEWLINE_Toijala valmensi helmikuusta 2017 kev\xc3\xa4\xc3\xa4seen 2018 Romanian p\xc3\xa4\xc3\xa4sarjassa pelannutta CSA Steaua Bukarestia, jonka h\xc3\xa4n johdatti kummallakin valmentajakaudellaan hopealle.'